કોન્ફરન્સ અંગેની વિગત આપતાં ગુજરાત અર્બન કો-ઓપરેટીવ બેંક્સ ફેડરેશનના ચેરમેન જ્યોતિન્દ્ર મહેતાએ જણાવ્યું હતું કે શહેરી નાગરિક સહકારી બેંકોના અમારા સભ્યોને માહિતી, માર્ગદર્શન અને પ્રોત્સાહન પૂરૂ પાડવા તથા ટેકનોલોજીનું અપગ્રેડેશન કરીને નવતર પ્રકારનું બિઝનેસ મોડલ તથા સર્વિસના સીમાચિહ્નરૂપ ધોરણો અપનાવી શકે તે માટે અમે વર્ષ 2010 થી સહકાર સેતુ કાર્યક્રમનું આયોજન કરીએ છીએ. આ વર્ષે સહકાર સેતુ કાર્યક્રમ હેઠળ શહેરી સહકારી બેંકોના સભ્યો સાથે મળીને અમ્બ્રેલા ઓર્ગેનાઈઝેશનની રચના અને કામગીરી અંગે ચર્ચા કરી ભવિષ્ય માટેનો રોડ મેપ નક્કી કરશે.